Louis de Villiers

Louis de Villiers is 'n bekroonde Afrikaanse sportjoernalis en skrywer van ’n rugbyriller. Die predikant, digter en koerantredakteur I.L. de Villiers was sy vader.

 Lewe en werk 

Louis de Villiers is die oudste seun van die bekende digter, teoloog en joernalis I.L. de Villiers, en Rina Visser. Sy jonger broer is Jacques. Louis voltooi sy skoolopleiding aan die Hoërskool Zwaanswyk in Retreat in die tyd dat sy vader predikant was van die NG gemeente Constantia, studeer in die regte aan die Universiteit Stellenbosch en voltooi dan sy twee jaar verpligte militêre diensplig. Hy sluit daarna as joernalis by die redaksie van Die Burger aan en word later sportjoernalis by Rapport, waar hy verskeie pryse wen met sy sportverslaggewing. Hy is ongetroud en woon in Observatory in Kaapstad.

 Skryfwerk 

Sy debuut is met die rugbyriller Kaapstad Karma-Polisie ontmoet die Bokke,Gouws, Tom. Beeld. 16 April 2012Hambidge, Joan Woorde wat Weeg: http://joanhambidge.blogspot.co.za/2013/04/louis-de-villiers-kaapstad-karma.html waarin geweld, dwelms en prostitusie ’n groot rol speel. Groot weddenskappe kan gewen word as die uitslag van rugbywedstryde beïnvloed kan word en die sindikate wat hierin betrokke is, stuit vir niks nie.Jansen, Herman: Rapport 4 Maart 2012 Die boek maak opslae met sy uitbeelding van grafiese geweld en kru taalgebruik, wat alles oortref wat voorheen in hierdie verband in Afrikaans gepleeg is. Desnieteenstaande beïndruk die skrywer se woordvaardigheid en gevatte gesegdes. Hierdie boek is in 2013 op die kortlys vir die toekenning van die Jan Rabie Rapport-prys vir vernuwende werk.

 Publikasies 
JaarPublikasies2012Kaapstad Karma-Polisie ontmoet die Bokke

 Bronnelys 

 Resensies 

 Tydskrifte en koerante 
 Greeff, Rachelle “Hy’t-die-wêreld-gemoker-en-dit-het-beweeg Junior” “By” 10 Maart 2012

 Internet 
 NB-Uitgewers: http://www.nb.co.za/authors/8047 

Kategorie:Suid-Afrikaanse joernaliste
Kategorie:Afrikaanse skrywers
Kategorie:Lewende mense